Židźany wowsyčk

Židźany wowsyčk (Trisetum flavescens) je rostlina ze roda wowsyčk (Trisetum) ze swójby słódkich trawow (Poaceae).

 Wopis 
Židźany wowsyčk je trajne zelo, kotrež docpěwa wysokosć wot 30 hač 80 cm.

Stołpik je na kolenkach a pod tymi kosmaty.

 Łopjena 
Łopjena docpěwaja šěrokosć wot 3 hač 10 mm a njesu na kromje mikawčki. Łopjency su płone.

 Kćenja 
Kćěje wot meje hač septembra. Čumpata pakić docpěwa dołhosć wot 10 hač 20 cm, wupada zoltožołće a wobsteji z mnoholičbnych, 5 mm dołhich, błyšćacych, žołtozelenych abo žołtojtych kłóskow, kotrež njesu dwě hač tři dołhe kochty. Hałužki su jara něžne a wobsteja z třoch do dwanaće kłóskow. 

 Stejnišćo 
Rosće na łukach, pastwach a hórskich łukach. Preferuje zwjetša wapnite pódy. 

 Rozšěrjenje 
Rostlina je w nimale cyłej Europje rozšěrjena.

 Wužiwanje 

 Nóžki 

 Žórła  
 Erhardt, Götz, Bödeker, Seybold: Zander - Handwörterbuch der Pflanzennamen. 17. Auflage; Ulmer Verlag, Stuttgart 2002 ISBN 3-8001-3573-6 
 Haeupler, Muer: Bildatlas der Farn- und Blütenpflanzen Deutschlands. 2. Auflage; Ulmer Verlag, Stuttgart 2007 ISBN 978-3-8001-4990-2 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 390 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 448 

 Wotkazy 

 GRIN: Židźany wowsyčk 

Kategorija: Słódke trawy